Hotărârea Curții (Camera a cincea) din 4 decembrie 2014 –
Comisia/Suedia
(Cauza C‑243/13)1(1)
„Neîndeplinirea obligațiilor de către un stat membru – Mediu –Directiva 2008/1/CE – Prevenirea și controlul integrat al poluării – Instalație existentă – Procedură de autorizare – Proceduri în curs – Hotărârea Curții de constatare a existenței unei neîndepliniri a obligațiilor – Neexecutare – Articolul 260 alineatul (2) TFUE – Sancțiuni pecuniare – Sumă forfetară – Penalitate cu titlu cominatoriu”
1.                     Acțiune în constatarea neîndeplinirii obligațiilor – Hotărâre a Curții prin care se constată neîndeplinirea obligațiilor – Termen de executare – Dată de referință pentru a aprecia existența neîndeplinirii obligațiilor [art. 260 alin. (1) TFUE] (a se vedea punctul 25)
2.                     Acțiune în constatarea neîndeplinirii obligațiilor – Hotărâre a Curții prin care se constată neîndeplinirea obligațiilor – Efecte – Obligațiile statului membru aflat în culpă – Executare integrală a hotărârii – Neîndeplinirea obligațiilor – Justificare întemeiată pe ordinea juridică internă – Inadmisibilitate [art. 260 alin. (1) TFUE] (a se vedea punctele 26-35)
3.                     Acțiune în constatarea neîndeplinirii obligațiilor – Hotărâre a Curții prin care se constată neîndeplinirea obligațiilor – Neîndeplinirea obligației de a executa hotărârea – Sancțiuni pecuniare – Penalitate cu titlu cominatoriu – Determinarea cuantumului – Criterii [art. 260 alin. (2) TFUE] (a se vedea punctele 50-60)
4.                     Acțiune în constatarea neîndeplinirii obligațiilor – Hotărâre a Curții prin care se constată neîndeplinirea obligațiilor – Neîndeplinirea obligației de a executa hotărârea – Sancțiuni pecuniare – Impunerea unei sume forfetare – Puterea de apreciere a Curții – Criterii de apreciere [art. 260 alin. (2) TFUE] (a se vedea punctele 61-67)
Dispozitivul
1)
Prin omisiunea de a lua măsurile necesare pentru executarea Hotărârii Comisia/Suedia (C‑607/10, EU:C:2012:192), Regatul Suediei nu și‑a îndeplinit obligațiile care îi revin în temeiul articolului 260 alineatul (1) TFUE.
2)
În cazul în care neîndeplinirea obligațiilor constatată la punctul 1) persistă până în ziua pronunțării prezentei hotărâri, Regatul Suediei va fi obligat să plătească Comisiei Europene, în contul „Resurse proprii ale Uniunii Europene”, o penalitate cu titlu cominatoriu de 4 000 de euro pe zi de întârziere la punerea în aplicare a măsurilor necesare pentru a se conforma Hotărârii Comisia/Suedia (EU:C:2012:192), începând cu data pronunțării prezentei hotărâri și până la data executării hotărârii menționate.
3)
Obligă Regatul Suediei la plata către Comisia Europeană, în contul „Resurse proprii ale Uniunii Europene”, a unei sume forfetare de 2 000 000 de euro.
4)
Obligă Regatul Suediei la plata cheltuielilor de judecată.
1 – JO C 189 din 29.6.2013.